มันแน่ จิ้งจอกสยาม เปิดรังดวลเดือด หงส์แดง ศึกพรีเมียร์ลีก
จิ้งจอกสยาม เลสเตอร์ ซิตี้ แชมป์พรีเมียร์ลีกฤดูกาลที่แล้ว ซึ่งเพิ่งปลด เคลาดิโอ รานิเอรี พ้นจากตำแหน่งกุนซือไปหมาดๆ เจองานหนัก เมื่อจะเปิดรังรับมือ หงส์แดง ลิเวอร์พูล ทีมจากกลุ่มท็อปไฟว์ของตาราง ในศึกฟุตบอลพรีเมียร์ลีก อังกฤษ นัดมันเดย์ไนท์ คืนนี้ (จันทร์ 27 ก.พ.) เกมนี้ จิ้งจอกสยาม เลสเตอร์ จะจัดทีมชุดดีที่สุดลงบู๊ หวังซิวสามแต้มเพื่อหนีโซนตกชั้น นำโดย ริยาด มาห์เรซ, เจมี วาร์ดี และอิสลาม สลิมานี เป็นสามประสานแนวรุก ส่วนทางฝั่ง เจอร์เกน คลอปป์ กุนซือหงส์แดง จะวางอดัม ลัลลานา กับ คูตินโญ ปั้นเกมรุก คอยสนับสนุนโรแบร์โต ฟีร์มิโน และซาดิโอ มาเน ทำประตู คู่นี้จะถ่ายทอดสดให้ชมทางทรูบีอิน สปอร์ต 1 เริ่มตี 3 ตรง ด้านอันโตนิโอ คอนเต กุนซือเชลซี ตั้งเป้าพาทีม สิงห์บลู เก็บ อีก 29 คะแนน เพื่อการันตีคว้าแชมป์พรีเมียร์ลีกฤดูกาลนี้ หลังเชลซีเปิดรังเอาชนะ หงส์ขาว สวอนซี 3-1 ในเกมเมื่อวันเสาร์,การแข่งขันฟุตบอลพรีเมียร์ลีก อังกฤษ 2016-17 นัดมันเดย์ไนท์ คืนนี้ (จันทร์ 27 ก.พ.) มีเกมดวลแข้งเพียงคู่เดียว ซึ่งเป็นนัดบิ๊กแมตช์ระหว่าง จิ้งจอกสยาม เลสเตอร์ ซิตี้ แชมป์พรีเมียร์ลีกฤดูกาลที่แล้ว ที่ต้องดิ้นรนหนีตกชั้นในซีซั่นนี้ จะเปิดรังคิงเพาเวอร์ สเตเดียม รับการมาเยือนของ หงส์แดง ลิเวอร์พูล ทีมอันดับ 5 เริ่มแข่งเวลา 03.00 น. ถ่ายทอดสดให้ชมทางทรูบีอิน สปอร์ต 1 (676),จิ้งจอกสยาม เลสเตอร์ ซิตี้ ทีมที่มีเจ้าของเป็นคนไทย เพิ่งจะปลดเคลาดิโอ รานิเอรี กุนซือชาวอิตาเลียน ผู้พาทีมสร้างเทพนิยายผงาดคว้าแชมป์พรีเมียร์ลีกฤดูกาลที่แล้วได้อย่างเหลือเชื่อ ทั้งที่มีอัตราต่อรองซิวแชมป์ก่อนเปิดฤดูกาลถึง 5,000/1 ออกจากตำแหน่งไปหมาดๆ เมื่อวันพฤหัสฯที่ผ่านมา หลังพาทีมจิ้งจอกสยามทำผลงานได้อย่างย่ำแย่ในฤดูกาลนี้ ตกอยู่ในสถานการณ์ที่สุ่มเสี่ยงต่อการตกชั้น โดยปัจจุบันรั้งอันดับ 17 มีคะแนนเหนือกว่าโซนตกชั้นเพียงแค่แต้มเดียวเท่านั้น ขณะเหลืออีก 13 เกม สุดท้ายก็จะจบฤดูกาล,เกมที่เลสเตอร์บุกไปแพ้เซบีญา 1-2 ในศึกแชมเปียนส์ลีก รอบ 16 ทีมสุดท้าย นัดแรก เมื่อคืนวันพุธที่ผ่านมา กลายเป็นฟางเส้นสุดท้ายที่ทำให้บอร์ดบริหารของทีมตัดสินใจสั่งปลดรานิเอรีพ้นตำแหน่งกุนซือแบบฟ้าผ่า,ขณะเดียวกัน เลสเตอร์ก็ได้มอบหมายให้ เคร็ก เชคสเปียร์ กับ ไมค์ สโตเวลล์ ทำหน้าที่คุมทีมร่วมกันเป็นการชั่วคราวไปพลางๆ จนกว่าจะได้ตัวกุนซือคนใหม่มาคุมทีม โดยทั้งคู่จะประเดิมงานแรก ด้วยการนำทีมเปิดบ้านรับมือ หงส์แดง ลิเวอร์พูล,เกมนี้คาดกันว่า จิ้งจอกสยาม เลสเตอร์ จะจัดผู้เล่นชุดดีที่สุดลงสนาม แนวรับมี แคสเปอร์ ชไมเคิล เป็นนายด่านคอยเฝ้าเสา ร่วมด้วยเวส มอร์แกน และโรเบิร์ต ฮูธ ยืนค้ำแนวรับ ขยับมาที่แดนกลางมีแดนนี ดริงก์วอเตอร์ และมาร์ก อัลไบรท์ตัน คอยทำเกม ส่วนสามประสานแนวรุกเป็น ริยาด มาห์เรซ, เจมี วาร์ดี และอิสลาม สลิมานี คอยล่าตาข่าย,ส่วนทางฝั่ง หงส์แดง ลิเวอร์พูล ทีมอันดับ 5 เพิ่งจะคว้าชัยชนะนัดแรกในปี 2017 ด้วยการเปิดบ้านพิชิต ไก่เดือยทอง สเปอร์ส 2-0 เมื่อวันที่ 11 ก.พ. ที่ผ่านมา เกมนี้ เจอร์เกน คลอปป์ กุนซือเฮฟวีเมทัลชาวเยอรมัน จะส่งจอร์แดน เฮนเดอร์สัน กับ จอร์จินิโอ ไวจ์นัลดุม ทำเกมแดนกลาง โดยมีอดัม ลัลลานา กับฟิลิปเป คูตินโญ ช่วยกันปั้นเกมรุก คอยสนับสนุน ซาดิโอ มาเน กับโรแบร์โต ฟีร์มิโน ทำประตู,สำหรับแนวโน้มความน่าจะเป็นของเกมนี้ เทียบฟอร์มกันแล้ว ชั่วโมงนี้ต้องยกให้ หงส์แดง ลิเวอร์พูล เหนือกว่า แต่ด้วยสถานการณ์หลังพิงฝา ทำให้ขุนพลทีมจิ้งจอกสยามต้องสู้แบบถวายหัว เพื่อหวังเก็บแต้มในบ้านตัวเองให้ได้,ทางด้านอันโตนิโอ คอนเต กุนซือเชลซี ออกมาระบุว่า ตั้งเป้าพาทีมสิงห์บลูเก็บอีก 29 คะแนน จาก 12 เกมสุดท้ายที่เหลือ เพื่อการันตีคว้าแชมป์พรีเมียร์ลีกฤดูกาลนี้ หลังจากเชลซีเปิดบ้านถล่ม สวอนซี 3-1 ในเกมพรีเมียร์ลีกเมื่อวันเสาร์ ทำให้เก็บเพิ่มเป็น 63 คะแนน จาก 26 นัด นำโด่งเป็นจ่าฝูง ทิ้งห่างอันดับ 2 แมนฯซิตี้ เป็น 11 คะแนน,คอนเตกล่าวหลังจบเกมนัดนี้ว่า 11 คะแนนที่นำอยู่ตอนนี้ไม่ใช่ 11 คะแนนที่แท้จริง เพราะทีมอื่นยังต้องลงเล่นอีก เราต้องการอีก 29 คะแนนเพื่อเป็นแชมป์ หากเราเก็บได้ 29 คะแนน เราจะเป็นแชมป์แน่นอน แต่ 29 คะแนนมันเยอะมาก และยังมีเกมให้เล่นอีก 12 นัดถึงจะจบฤดูกาล มันสำคัญที่ต้องเดินไปทีละก้าว ทำงานต่อไปและมั่นใจในตัวนักเตะ มันเป็นอีกก้าวที่สำคัญและเป็นชัยชนะที่ดี เพราะแน่นอนว่ามันไม่ง่ายที่ต้องเล่นกับพวกเขา ผมเคยดูเกมของพวกเขาที่เจอกับลิเวอร์พูลและแมนฯซิตี้ พวกเขาเล่นได้ดีมากๆ วันนี้เราสมควรเป็นผู้ชนะแล้ว เพราะเราสร้างโอกาสได้อย่างมากมาย,อนึ่ง สำหรับผลฟุตบอลพรีเมียร์ลีก อังกฤษ เมื่อวันอาทิตย์ที่ 26 ก.พ. ที่ผ่านมา ปรากฏว่า ไก่เดือย-ทอง ทอตแนม ฮอตสเปอร์ ฟอร์มฮอต เปิดบ้านไล่ถล่ม ช่างปั้นหม้อ สโต๊ก ซิตี้ ขาดลอย 4-0 นัดนี้ แฮร์รี เคน กองหน้าสเปอร์ส ทำแฮตทริกยิงคนเดียว 3 ประตู ส่งผลให้ ไก่เดือยทอง แซงแมนฯซิตี้ขึ้นมารั้งอันดับ 2 มี 53 คะแนน ตามหลังจ่าฝูงเชลซี 10 แต้ม
จิ้งจอกสยาม เลสเตอร์ ซิตี้ แชมป์พรีเมียร์ลีกฤดูกาลที่แล้ว ซึ่งเพิ่งปลด เคลาดิโอ รานิเอรี พ้นจากตำแหน่งกุนซือไปหมาดๆ เจองานหนัก เปิดรังรับมือ หงส์แดง ลิเวอร์พูล ในศึกฟุตบอลพรีเมียร์ลีก อังกฤษ คืนนี้ (จันทร์ 27 ก.พ.) 
เลสเตอร์ ซิตี้,ลิเวอร์พูล,พรีเมียร์ลีก,ข่าวกีฬา